Document ID: 32009R0708

KOMISIJAS REGULA (EK) Nr. 708/2009
(2009. gada 5. augusts),
ar ko 2008. pārskata gadam paredz atkāpi no Regulas (EEK) Nr. 1915/83 attiecībā uz laika posmu, kurā sakaru aģentūra Itālijā nosūta saimniecību gada pārskatus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 6. panta 2. punktu,
tā kā:
(1)
Komisijas 1983. gada 13. jūlija Regulas (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (2) 3. panta trešajā daļā noteikts, ka no 2005. pārskata gada un turpmāk sakaru aģentūra Komisijai nosūta saimniecību gada pārskatus ne vēlāk kā 12 mēnešus pēc attiecīgā pārskata gada beigām.
(2)
Ir lietderīgi attiecībā uz 2008. pārskata gadu izņēmuma kārtā Itālijai piešķirt garāku periodu datu iesniegšanai, lai šī dalībvalsts varētu pabeigt atjaunot IT sistēmu, ko izmanto to grāmatvedības datu apstrādei, kuri apkopoti, lai noteiktu lauku saimniecību ienākumus.
(3)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EEK) Nr. 1915/83 3. panta trešās daļas, saistībā ar 2008. pārskata gadu sakaru aģentūra Itālijā nosūta saimniecību gada pārskatus Komisijai ne vēlāk kā 15 mēnešus pēc attiecīgā pārskata gada beigām.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 5. augustā

Labels: 4
2
19
6
18
15